भारतीय प्रौद्योगिकी संस्थान तिरुपति
भारतीय प्रौद्योगिकी संस्थान तिरुपति (आईआईटी तिरुपति) तिरुपति, आंध्र प्रदेश में स्थित एक स्वायत्तशासी अभियांत्रिकी और प्रौद्योगिकी शिक्षण संस्थान है। इसने चदलवाड़ा नगर में कृष्ण तेजा एजुकेशनल इंस्टीट्यूशन्स के अस्थायी परिसर में 5 अगस्त 2015 से काम करना शुरु कर दिया। 2016 तक आईआईटी तिरुपति के लिए मानव संसाधन और विकास मंत्रालय द्वारा आईआईटी मद्रास के निदेशक, डॉ॰ भास्कर राममूर्ति को सलाहकार निदेशक के तौर पर नियुक्त किया गया था। 2017 में, डॉ॰ के॰ एन॰ सत्यनारायण को आईआईटी तिरुपति के निदेशक के रूप में नियुक्त किया गया।